ร้านตำมั่วสาขานี้ อยู่ที่ชั้น 3 ของเดอะมอลล์บางกะปิ เดินผ่านร้านนี้ทีไร คนเต็มตลอด เลยต้องแวะมาลองชิมซะหน่อย
ภายในร้าน ขนาดไม่เล็กไม่ใหญ่ กำลังดี พนักงานดูแล บริการดี ในส่วนของเมนูอาหาร ก็จะเป็นพวกเมนูแนวๆร้านส้มตำ มีพวกยำ ต้มแซ่บ เมนูไม่ได้มีเยอะมาก แต่ก็ถือว่าอร่อยใช้ได้เลย

เมนูที่สั่ง
-	ผัดหมี่มั่ว >> เป็นผัดหมี่ห่อไข่ ผัดหมี่รสชาติก็แนวๆผัดไทย แต่ตัวเส้น จะเล็กกว่า เสิร์ฟมาพร้อมเครื่องผัดไทยเลย  รสชาติอร่อย เข้มข้นดี
-	ลาบหมู >> ลาบหมูที่นี่รสชาติดีใช้ได้เลย ใส่ตับและไส้มาให้ด้วย มีความเผ็ดแซ่บ ไม่หวานไม่เค็มจนเกินไป กลมกล่อมดี 
-	ยำถั่วพลู >> ยำก็อร่อย ถั่วพลูมีความกรอบ กุ้งสด ให้มา 4-5 ตัวเลย ไม่งกของ
-	ส้มตำไทย >> ส้มตำสามารถเลือกระดับความเผ็ด และจำนวนพริกที่ใส่ได้ รู้สึกจะมี 3 ระดับ แต่เราสั่งใส่พริกไป 5 เม็ด เผ็ดมากๆๆ ส่วนรสชาติก็โอเคแล้ว 
-	ไก่ย่างตำมั่วข้าวเหนียวทอด >> ไก่ย่าง และข้าวเหนียวทอด เสิร์ฟมาพร้อมน้ำจิ้มไก่ และน้ำจิ้มแจ่ว ตัวไก่อร่อย หนังมีความกรอบดี เนื้อด้านในไม่แห้ง มีความมันๆชุ่มชื้น ข้าวเหนียวทอดให้มา 3 ชิ้น ใหญ่พอควร ทานแล้วแอบตัดกำลังนิดๆ 

สรุปร้านนี้รสชาติดี ราคาไม่สูง เฉลี่ยจานละประมาณไม่ถึงร้อย อาหารรอไม่นาน คุ้มค่าในระดับนึงเลย